Strategiamme mukaisesti tehtävämme on tarjota asiakkaalle oletuksena kaikki maksamisen vaihtoehdot ja mahdollisuus valita, haluaako hän käyttää fyysistä korttia, pelkästään digitaalista versiota mobiilimaksamiseen tai molempia rinnakkain tilanteen mukaan. Tutkimme parhaillaan myös uusia teknisiä ratkaisuja esimerkiksi pelkän digitaalisen kortin toimittamiseen. Haluamme kuitenkin vielä varmistaa, että korttimme ovat käytettäviä kaikissa tilanteissa ja eri maissa. Tämän vuoksi toimitamme fyysisen kortin edelleen kaikille asiakkaillemme.